ശ്രീനാരായണ ധര്മസംഘം ട്രസ്റ്റ് ഭാരവാഹി തെരഞ്ഞെടുപ്പ് ഇന്ന് വര്ക്കല: ശ്രീനാരായണ ധര്മസംഘം ട്രസ്റ്റ് ഭാരവാഹികളുടെ തെരഞ്ഞെടുപ്പ് ഞായറാഴ്ച നടക്കും. രാവിലെ പത്തരക്ക് ശിവഗിരിയിലെ വൈദിക മഠം ഹാളിലാണ് തെരഞ്ഞെടുപ്പ്. നിലവിലെ പ്രസിഡന്റ് സ്വാമി വിശുദ്ധാനന്ദ അധ്യക്ഷത വഹിക്കും. പതിനൊന്നംഗ ട്രസ്റ്റ് ബോര്ഡ് തെരഞ്ഞെടുപ്പില് സ്വാമി വിശുദ്ധാനന്ദ, സ്വാമി സൂക്ഷ്മാനന്ദ, സ്വാമി സച്ചിതാനന്ദ, സ്വാമി പരാനന്ദ, സ്വാമി ഋതംഭരാനന്ദ, സ്വാമി ഗുരുപ്രസാദ്, സ്വാമി ശുഭാംഗാനന്ദ, സ്വാമി വിശാലാനന്ദ, സ്വാമി സദ്രൂപാനന്ദ, സ്വാമി ബോധിതീര്ഥ, സ്വാമി ശാരദാനന്ദ എന്നിവരാണുള്ളത്. ഔദ്യോഗികപക്ഷവും പ്രതിപക്ഷവും എന്ന നിലയിലാണ് ട്രസ്റ്റ് ബോര്ഡിലേക്ക് മത്സരം നടന്നത്. ഇരുപക്ഷത്തുമുള്ളവര് തെരഞ്ഞെടുക്കപ്പെട്ടു. നിലവിലെ ഔദ്യോഗിക പക്ഷത്തിനൊപ്പമാണ് ഇപ്പോള് സ്വാമി സൂക്ഷ്മാനന്ദയും അനുയായികളും. പ്രതിപക്ഷത്തെ നയിക്കുന്നത് സ്വാമി ഋതംഭരാനന്ദയും സ്വാമി ഗുരുപ്രസാദുമാണ്. ഔദ്യോഗികപക്ഷത്ത് സ്വാമി വിശുദ്ധാനന്ദ, സ്വാമി സൂക്ഷ്മാനന്ദ, സ്വാമി പരാനന്ദ, സ്വാമി ശുഭാംഗാനന്ദ, സ്വാമി സദ്രൂപാനന്ദ എന്നിവരും പ്രതിപക്ഷത്ത് സ്വാമി ഋതംഭരാനന്ദ, സ്വാമി ഗുരുപ്രസാദ്, സ്വാമി സച്ചിതാനന്ദ, സ്വാമി ബോധിതീര്ഥ എന്നിവരുമാണുള്ളത്. സ്വാമി വിശാലാനന്ദ നിക്ഷ്പക്ഷത പുലര്ത്തി നില്ക്കുന്നുവെന്നാണ് അറിയുന്നത്. എല്ലാവര്ക്കും സമ്മതമെങ്കിലേ സ്വാമി വിശുദ്ധാനന്ദ പ്രസിഡന്റ് സ്ഥാനത്തേക്കുള്ളൂവത്രേ. മല്സരത്തിന് അദ്ദേഹത്തിന് താല്പര്യമില്ലെന്നാണ് അടുത്ത വൃത്തങ്ങളില്നിന്നും ലഭിക്കുന്ന വിവരം. അങ്ങനെ വന്നാല് ഔദ്യോഗികപക്ഷത്തു നിന്നുള്ള പ്രസിഡന്റ് സ്ഥാനാര്ഥി സ്വാമി സൂക്ഷ്മാനന്ദയാകും. പ്രതിപക്ഷത്തുനിന്നും പ്രസിഡന്റ് സ്ഥാനാര്ഥിയാകുക മുതിര്ന്ന സന്യാസിയെന്ന പരിഗണന െവച്ച് സ്വാമി സച്ചിതാനന്ദയാകും. എന്നാല് പ്രതിപക്ഷത്തെ പ്രമുഖരായ സ്വാമി ഋതംഭരാനന്ദ പ്രസിഡന്റും സ്വാമി ഗുരുപ്രസാദ് ജനറല് സെക്രട്ടറിയുമായി മല്സരിച്ചേക്കുമെന്ന സൂചനയുമുണ്ട്. ഇരു വിഭാഗങ്ങളിലും ഉറച്ചുനില്ക്കുന്ന അഞ്ചുപേര് വീതമുണ്ട്. അപ്പോള് മുന് ട്രഷററായ സ്വാമി വിശാലാനന്ദയുടെ നിലപാട് നിര്ണായകമാകും.